
Milijuni nemoćnika prokušali su, kroz 30 go¬ 

Nad odrom Velikoga Pape! 

(od našeg saradnika iz Rima) 

Petak 10 veljače osvanuo je tmuran i hladan. Ispod uspa 
vanih stabala polutamnih rimskih ulica šapuću rijetki prolaznici 
tiho ispod glasa: Umro je sv. Otac Papa! Za čas žalosna vijest 
proširila se munjevitom brzinom preko telefona, radija i novina, 
a zvona sedamstotina rimskih crkava, pomiješana sa zvukovima 
zvona čitavoga svijeta, pozivala su vjernike na molitvu za Kri¬ 
stova Namjesnika, za Oca kršćanstva, za Papu Pija XI. 

Nekoliko već dana ležao je bolestan. Nadao se da će do¬ 
čekati tekuću nedjelju i u svečanom »Tebe Boga hvalimo« za¬ 
hvaliti Svevišnjemu prigodom desete godišnjice izmirenja s I- 
talijom. To mu je bila posljednja želja, a tada bi zavapio sa star¬ 
cem Šimunom: »Sad otpuštaš slugu svoga Gospodine u miru ...« 
No nije mu bilo dano da dočeka taj dan, njegova je svijeća do- 
gorjela, Providnost je drugačije odredila . . . 

Po trgu sv. Petra obilaze ljudi. Kupuju i čitaju »Osserva 
tore Romano« iščekujući da se otvore velika brončana vrata , 
da posljednji put vide na mrtvačkom odru sv. Oca. Zajednička 
žalost, zajednička ljubav povezala je silno to mnoštvo svijeta 
što je prekinulo sa dnevnim tokom života da oda posljednju 
počast svom duhovnom Ocu. Služavke, djeca i gospode, sveće 
nici i redovnice... sve se to sakupilo i u skupinama na maho¬ 
ve pobožno ulaze na velike dveri... 

Rimljani pred crRvom sv. Petra 

Nedjeljno je poslije podne, obasjano suncem i toplinom . 
Pravi proljetni dan... Golema masa svijeta slijeva se sa sviju 
strana na trg sv. Petra, ispunjuje sve prolaze sve tamo do Tibera 












i sprečava svaki promet... Poput snažne rijeke nekoliko puta 
lomi sve zapreke i slijeva se prema stoljetnoj Bazilici. Proma¬ 
tram to mnoštvo što se previre, razbija guste redove vojnika i 
samo juri naprijed ... Radnici, seljaci, činovnici i gospoda, re¬ 
dovnici svih mogućih redova i kongregacija, svećenici i djeca, 
služavke u šarenim nošnjama, redovnice koje ne fale ni na jed¬ 
noj crkvenoj proslavi, mladež koja se vješto šnalazi u gužvi... 
sve je obuzeto čežnjom i željom da posljednji put još vidi mr¬ 
tvoga Papu, Namjesnika Kristova i da mu se zadnji put po¬ 
kloni ... 

Iz opreza pred tolikom masom svakakova svijeta, najed¬ 
nom se zatvaraju vrata crkve sv. Petra, jer nekoliko hiljada voj¬ 
ske i policije nije dovoljno da drži red pred stotinama tisuća 
ljudi. Otkada postoji sv. Petar, toliko naroda nije još bilo na 
njegovoj pijaci. Iz ove činjenice mogu povući praktičan zaklju¬ 
čak oni, koji su mislili, da bi u Italiji bilo lako provesti vjersku 



tek bilo kada bi on živ pozvao na uzbunu svoje sinove, koji bi 
se založili za njega svom snagom i životom da ga brane... Rim 
je i ovom zgodom očitovao svoju vjeru, pokazao štovanje pre¬ 
ma sv. Ocu, jer je samo po Papi Rim što jest!... 

Pred mrtvačkim odrom 

Radni je dan ... Kiša tiho sipi a na ulici je neprijatno. U- 
za sve to na trgu sv. Petra odvija se povorka, u zbijenim redovi¬ 
ma ulazi u crkvu, obilazi suznim očima oko mrtvačkog odra Ve¬ 
likoga Pape i kroz dugi izlaz izbija na dan ... Sve je to sabrano, 
ozbiljno, prožeto dubokim pijetetom. Svaki razgovor ili kakva 
primjedba ušutkana je. 

U kapeli Presv. Sakramenta, na purpurnom odru leži Kri¬ 
stov Namjesnik, sa zlatnom mitrom na glavi. Nepomičan je i 
ukočen kao i svaki smrtnik. Treperno svijetlo debelih voštanica 
blaži težinu debele željezne ograde, koja zatvara mrtvog sv. Oca. 
Svi mi pogledom punim ljubavi i saučešća gledamo na mrtvački 
blijedo lice. Sada nas ne zanimaju ni njegove Enciklike, ni Refor¬ 
me, ni Lateranski ugovori. Pred nama počiva Otac koji je pri¬ 
kazao svoj život za opći mir u svijetu! U vrijeme 
ratne napetosti, 30 rujna prošle godine, njegov glas podrhtava 







na radiju: «... Neizmjerno zahvaljujemo na svim molitvama 
vjernika čitavoga svijeta, sto su ih za nas prikazali. Svim srcem 
prikazujemo Bogu život, što nam ga je radi molitava uzdržao 
i gotovo obnovio, za spas i mir u svijetu ...« A na Badnjak uoči 
Kristova rođenja, Njegov Namjesnik na zemlji ponovno kuca 



Papa Pijo XI na odru po sata nakon smrti. 


na vrata božanske pravde i milosrđa: »Prikazali smo već pood 
makli život za mir i napredak naroda, prikazujemo ga ponovno 
da se ne okrnji nutarnji mir, mir duše i savjesti...« 

1 Bog nije odbio njegove žrtve! 

Stojimo pred odrom puni bola i djetinje sućuti. Netko 
glasno prebire na krunicu »Zdravo Marijo«... a drugi se po¬ 
božno križa i prihvaća: Sveta Marijo... Ne slušaju se odredbe 
gardista, jer svak želi da se čim dulje zadrži kod preminulog O- 
ca... Ali iza nas čekaju toliki drugi i povorka se polagano, pola¬ 
gano miče napred, a pogled se teško rastaje sa mrtvim licem 
snivajućeg Oca ... 

Još jednom, zadnji pogled i nestaje velikih voštanica, a 
golemi hram sv. Petra ostaje zavijen u crno da čuva vjekovima 
veliko blago ... 







Pogreb sv. Oca 

Utorak nastavila se tužna povorka sinova ispred mrtvog 
Oca. Još jednom svak je htjeo da vidi ono blijedo lice, koje je 
domalo imao zastrti teški poklopac trostrukog mrtvačkog lijesa. 
I kad se sumrak spustio na ramsku kotlinu, u kriptu Crkve sv. 
Petra, spušteno je mrtvo tijelo Velikoga Pija XI da čeka uskr¬ 
snuće mrtvih kraj svojih slavnih predšasnika Pija X i Bene- 
dikta XV... 

Vječni Ti pokoj Sveti Oče i vječna Ti svjetlost! 

O. Mihael. 


Pokora 

Nameće nam se dužnost činiti pokoru. Posebno u naše da¬ 
ne. BI. Djevica rekla je jedanput Bernardici: »Pokora, pokora, 
pokora!« Sv. Evanđelje nas nuka: »Rodite, dakle, dostojnim plo¬ 
dom pokore« (Mt. 3, 8). 

Činimo pokoru, osobito sada u korizmi. Ali, spokorimo se, 
žalostimo se, sami u sebi. Nemojmo to nazvani pokazivati. Fari¬ 
zeje je Spasitelj šibao upravo radi toga što su se na vani gradili 
da čine pokoru, a bili su samo licemjeri. Žalost i pokora radi 
naših grijeha donijet će nam spas. Jer i svijet se žalosti, osobito 
kod svojih poraza, ali njegova žalost ne donosi plod spasa već 
smrt. Sv. Pismo: »Žalost radi Boga čini pokoru za sigurni spas,, 
a žalost svijeta rađa smrt« (2 Kor. 7, 10). 

Primjer prave pokore daje nam sveti Petar. Zatajao Učite 
lja, ali kad ga Isus blago pogledao — Petar »iziđe vanka i za- 1 
plaka gorko« (Mt. 26, 75). 

Činimo pokoru kroz ovu korizmu kako nam propisuje 
sveta Crkva. Barem onim neznatnim postom i nemrsom. I po¬ 
sebnim pobožnostima: naročito pobožnošću Križnog Puta. A po- 
silimo se da i sami, vlastitom ponukom, barem nešto tome pri¬ 
dodamo. 

Euharistijske pčelice, na posao! 

Često pročitajte ovu divnu propovijed dragoga Isusa: 

»Neki čovjek priredi veliku večeru i pozva mnoge. Kad bi 
čas večere, posla slugu svoga kazati pozvanima: Dođite, jer je 
već sve gotovo. I počeše se svi jednodušno izgovarati. Prvi re¬ 
če: Kupio sam polje, i valja mi ići da ga vidim; molim te, ispri¬ 
čaj me! I drugi reče: Kupio sam pet jarama volova i idem da 
ih ogledam; molim te, ispričaj me! Drugi reče: Oženio sam se, 
i zato ne mogu doći. I vrativši se sluga javi ovo gospodaru svo¬ 
mu. Tada se rasrdi domaćin i reče sluzi svomu: Idi brzo na trgo¬ 
ve i ulice gradske i dovedi ovamo siromahe i sakate, slijepe i hro¬ 
me. I reče sluga: Gospodaru, učinjeno je, kako si zapovjedio, i 
još ima mjesta. I reče gospodar sluzi: Iziđi na putove i među 
ograde te primoraj, neka dođu, da mi se napuni kuća. A kažem 
vam, da ni jedan od onih ljudi, koji su bili pozvani, neće oku¬ 
siti moje večere«. 

Kao i onda, tako i danas ima ljudi — katolika — koji više 
cijene zemaljska dobra i tjelesne užitke nego li duhovna. Gospo¬ 
din se takvima prijeti isključenjem iz svoga kraljevstva, kao što 
je i Židove isključio, jer nijesu marili za nauku Evanđelja. 

Duhovno dobro, velika večera Gospodnja, na koju i nas 
pozivlje sv. Crkva, jest sv. Pričest, blagovanje Tijela Kristova. 
Prvi kršćani dnevno su se pričešćivali i drugačiji je bio duh Isu¬ 
sov među njima, drugačija ljubav i međusobno pomaganje. Vjer¬ 
ski život mnogih današnjih kršćana ohladnio je. Mnogi su na¬ 
prosto ostavili Gospodina i nebeska dobra, a privezali svoje srce 
uz zemaljštinu, uz tjelesne naslade: postadoše robovi tijela i 
grijeha! Sv. Crkva kao dobra majka, pozivlje ovu svoju zaluta- 
lu djecu, pače ih i obvezuje — pod teški grijeh — da se očiste 
od grijeha i barem o Uskrsu pričeste. Mnogi kršćani vrše tu 
zapovijed sv. Crkve, a mnogi preko nje prelaze, za nju ne mare, 
ne slušaju Crkve. A ko ne sluša Crkve, ne sluša ni Gospodina, 
taj neće imati dijela sa Gospodinom! 

Neobuzdana želja za tjelesnim užitcima, učinila je te su 
ljudi postali mlohavi i nemarni za sve, što je duševno i Božje, 
mnogi su postali kao bespametno blago: brinu se samo za tijelo, 
a na dušu nikada i ne pomisle! To vidimo iz svagdanjeg života, 
što provodi većina današnjih ljudi! Ne mare oni za Božje za¬ 
povijedi... ne mare za Crkvene naredbe... ne mare za svoju 
dušu... ne misle na drugi život... hode kao slijepci dok še ne 

uvale u jamu. Tada će se tek prenuti, kad bude već kasno! Kad 
je svijet zaboravio na Boga, na budući život, izopačio se, postao 
je poganski, ne mari za Božje pozive... A takvi neće okusiti 
večere Gospodnje, prijeti se Gospodin, a Gospodnja se ne po¬ 
riče! 

Euharistijske pčelice, na posao! Pogledajte malenu pče¬ 
licu, kako leti od cvijeta do cvijeta, da sabire med! Ne mari 
ona što u mnogom cvijetu neće ništa naći, ne mari ona, što će 
se morati i po više puta istom navraćati, ne mari ona ni za trud 
ni za daleki put što ga mora prevaliti! Ona je vesela, kad uza sve 
žrtve, donese mnogo meda! 

I vi ste pčelice Euharistijskog Isusa! Pođite od kuće do 
kuće. Govorite, nagovarajte ljude da dođu na veliku večeru, ko¬ 
ju im je pripravio sam Isus, da dođu na uskrsnu sv. Pričest. Ako 
vas otjeraju, vi se opet navratite i pokucajte na tvrda srca dok 
vam se ne otvore. Istodobno molite Euharistijskog Isusa, da 
ih smekša, da im pomogne raskidati teške lance kojima su oko¬ 
vani: obzir ljudski i grešne prigode. 

Moguće imate koga u kući, u rodu, u susjedstvu, koji se 
već više godina drži daleko od stola Gospodnjega. Možda je 
koji, koji nije bio kod njega otkad je svršio školu, moguće ot¬ 
kad se vjenčao i slično... Teški su to bolesnici, a oni ne uvi¬ 
đaju težinu svoje bolesti, ne traže liječnika, već gnjiju na svome 
đubrištu... 

Vas svoje male pčelice šalje Euharistijski Isus, da pođete 
i pozovete pozvanike na njegovu večeru t. j. na sv. Pričest. O- 
dazovite se toj kraljevskoj službi i pođite, nagovarajte te zalutale 
ovčice da se vrate svome Gospodinu, koji ih čeka raskriljenim 
rukama... Upotrebite za svoje pomoćnike i malenu dječicu. 
Ona su moguća kod Boga, biti će moguća i kod takvih bole¬ 
snika. Dječja riječ osvaja! 

Kako će biti milo Euharistijskom Isusu, kada bude vidio 
kako njegove pčelice neumorno rade i okupljaju pozvanike za 
njegov stol, a ovi dolaze u pirnoj odjeći da blaguju njega — 
Vazmeno Janje, koje se za nas žrtvuje... 

Pčelice radilice Presvetoga Sakramenta, sve dakle na po- 
kao za sreću svoga bližnjega i da razveselite Euharistijskog I- 
susa. Dovedite mu svaka barem po jednu zalutalu ovčicu. Ne¬ 
mojte propustiti ovu lijepu zgodu! Nemojte se obazirati na uv¬ 
rede! Budite blage i ustrajne i pouzdajte se u Božju pomoć, u 
tom misijskom poslu, da tražite i dovedete Isusu one, koji su 

ga ostavili i koji ga se boje!... Govorite tim jadnicima o ljubavi 
i dobroti Isusovoj! Kad uvedu Isusa u svoje srce nakon toliko 
godina, okusiti će pravo uskrsno veselje, jer ovo će biti dan nji¬ 
hovoga duhovnoga uskrsnuća na život milosti! 

Pčelice Euharistijskog Isusa, na posao da ovaj Uskrs bude 
svečaniji nego dosadanji, da bude Isusu javna zadovoljština za 
nemar i uvrede mnogih! Pčela , 


Rosanda: 

Sveti Josip 

Rekbi, da se sve ruši, a 
ipak sunce veselo sjaje, 
visibabe i ljubice proviru 
iz zelenila i ptičice rado¬ 
sno cvrkuću. U prirodi ra¬ 
dost i mir, a ljudi sami, 
najljepši cvijetak Božiji ne- 
znaju za mir, radost i sre¬ 
ću. I tako se ponavlja uvi¬ 
jek! Koliko borbe proti Cr¬ 
kvi; koliko socijalnih dar- 
mara, koliko jada! Našim 
očima često se činilo, da 
će lađica Kristova stradati, 
da će katolicizam pretrpje¬ 
ti brodolom. 

Ali onda suznom oku 
namjesnika Kristova poka¬ 
zala se sjajna zraka, dije¬ 
lak Neba, divna prikaza. . . 

Dostojanstven starac u au¬ 
reoli srebrene kose i mila pogleda pružao je ruku spasiteljicu milijo- 
nima, koji su ga molili za pomoć i utjehu. I sa Petrove stolice poletiše 
svijetom tri sitne riječi velikog značenja: »Ite ad Joseph!« = Idile k 
Josipu! 

Taj isti poziv i danas oblijeće svijetom i aktuelan je za da¬ 
našnje društvo kao možda nikada prije. 

Idite k Josipu! Utjelovljenom savršenstvu, čovjeku bez mane, 
sjajnom primjeru rada, samoprijegora i poštenja. 

Ljudsko društvo strmoglavce hiti u propast, u ponor rasula i zlo¬ 
će, veseli se krvavom raju što bilježi strahovite stranice današnje po¬ 
vijesti kulturne Evrope. Čovjek opijen oholosti, nezdravim idejama i 
bezboštvom ne pozna Josipa, ne pozna Crkvu ni Krista. Rušeći sve 
moralne veze što su ga spajale s Nebom, promislio je, da je dosta¬ 
tan sebi. I to je možda ono, što je otjeralo evanđeosku ljubav bli¬ 
žnjega i sve postavilo na žrtvenik egoizma. 

O ljudi, oholi, sitni ljudi zašto se ne bi časkom mišlju zadržali 
na ljupkom liku najkreposnijeg sveca, uzora poniznosti i dobrote? On, 
odvjetak kraljevskog Davidova plemena, cijeli život sproveo je u po¬ 
zadini i radu, u mučnom znoju i žuljevima staračkih, navoranih ruku, 
koje su zarađivale siromašni i oskudni kruh Najvećemu među ljudima 
i Najčišćoj među ženskima. 

Drvodjelac iz Nazareta! To je ime nosio On, jedan od sjajne 
kuće okrunjenog Proroka! 

Koliki primjer i koliki ukor! 

Njegov mučni rad je vječita propovijed kako je sve taština 
osim biti uz Krista! Pa kad bi oholi vlastodržci današnjih dana shva¬ 
ćali da je vlas! i moć, samo zvuk trublje, koji se gubi daleko u nizi¬ 
nama, ne bi žrtvovali najljepše duše i najbolje ljude . . . 

I mase se dižu jer je žeđa za zlatom ubila duše i u njima lju¬ 
bav k istini! 

Viču na to zlato! A morali bi vikati samo na žeđu za njim, na 
gramzivost. . . 

Kad bi ljudi svojim zlatom otirali suze sirotinje, kad bi nikli 
darovi za sijede starce, kad bi ljudi bili u duši mrzitelji zlata, onda 
bi našla generacija put k Josipu . . . 

A radnici, ta danas većinom zapostavljena ljudska klasa i oni 
se odalečiše od svog uzora . . . 

Na osobiti način svi oni, koji zaslužuju kruh žuljevima i zno¬ 
jem; mučnim radom u radionicama, u utrobi zemlje, na nevjernom 
moru i zagušljivim tvornicama nek se okrenu Josipu, koji ih čeka . . . 

On, razabran u nevolji, pripušten Božjoj volji, u svagdašnjem 
radu i oskudici, dizao je pogled nebu! . . . 

Pa i vi današnji radnici ne proklinjite svoj rad, nego ga sma¬ 
trajte božanskim zakonom, zakonom prirode i ljudske duše. 

Idite putem koji vodi Josipu ... pa na kraju tog puta ugledaćete 
križ, simbol vaših patnja i dugogodišnjeg znoja, ali i potvrdu, da sa¬ 
mo s njim biće bolje iznad zvijezda, u kraju blaženih, gdje se zabo¬ 
ravljaju žuljavi dlanovi, navorana čela i suzne ženice ... 

Svi danas, cijelo ljudstvo treba da pođe Josipu!... Svecu bi- 
jede, čistoće i poniznosti! 

A kada nad milijonima zasjaju Patrijarkine kreposti, tada će te 
da se uguše porivi mržnje, izblijede obrisi krvi, društvo prosvijetli 
nova nada i sreća, željeni mir! 

A Ti, dragi, veliki Sveče, daj da tvoje kreposti zabliješte i na 
obzorju drage Hrvatske naše, da svi ujedno pođemo putem koji vodi 
Tebi! 



U. Tali ja: 

Mistički život 

(nastavak) 

Sredstva, koja pročišćuju dušu. 

Kazali smo da je prvo sredstvo pročišćivanja duše (via 
purgativa) molitva, bilo vokalna, bilo razmišljanje, a drugo je 
bježanje od grijeha i teških i laganih. 

Što je grijeh? Što je teški grijeh? 

Čovjek je stvoren za vječno blaženstvo, odreden je i po¬ 
dignut na natprirodni red. Put, koji ga vodi do blaženstva, a to 
je _ Bog, konačna čovječja svrha, jest moralni zakon, što ga 
čovjek nosi napisana u svomu duhu, popunjen Božjom objavom. 
Kada čovjek bude vršio taj zakon, ta njegova etička djela po¬ 
dignuta na vrhunaravni red postaju zaslužna vječnoga blažen¬ 
stva. Grijeh je prekršaj ovoga zakona, a to je ne hoditi po putu, 
što nam ovaj kaže. Tko ne ide tom direktivom, ide drugom di¬ 
rektivom, taj neće nikada doprijeti do svoga cilja — Boga. Sto¬ 
ga se kaže, da grijeh odalečuje od Boga. Teolozi označuju teški 
grijeh ovako: grijeh je jedan čin, koji nas ot cijepi ju je od Boga, 
našega zadnjega cilja, i neuredno nas združuje nekomu stvore- 
mu (vremenitu) dobru. 

Čovjek kada kreposno žive, kada vrši zakon moralni udru¬ 
žen je s Bogom jer ide putem, koji ga vodi k Bogu; udružuje se 
s Bogom jer on imade u sebi posvećujuću milost, koja ga udru- 

zuje s Bogom. A kada čovjek smrtno sagriješi ocijepi se od 
Boga jer se odvrati s puta, koji ga vodi k Bogu, i pristane uz neko 
stvoreno dobro; i jer izgubi milost Božju, koja ga je udruživala 
s Bogom. 

Što je lagani grijeh? 

Ako nas teški grijeh svraća s puta koji nas vodi k Bogu; 
lagani nas grijeh ne svraća s puta, već nas samo zaustavlja. La¬ 
gani je grijeh, kada mi pomanjkamo lagano prama moralnom za¬ 
konu; ili i ako teško pomanjkamo, ne može se to smatrati teš¬ 
kim pomanjkanjem, radi pomanjkanja naše potpune privole, ili 
radi pomanjkanja naše potpune svijesti u času kada smo to 
djelo vršili. U mnogo slučajeva jedan prekršaj zakona, koji bi 
bio u sebi težak prekršaj — teški je grijeh, može postati laga¬ 
nim, a to, kada čovjek nije potpuno svijestan, što čini, ili kada 
nije slobodan. 

<!« $ # 

Imade razlike i između laganih grijeha. Imade laganih gri¬ 
jeha tako zvanih iznenađenja; a imade ih potpune namjere. Što 
se tiče laganih grijeha iznenađenja, možemo kazati, da i Sveci pa 
i veliki Sveci nijesu bili bez njih. To su one lagane pogreške, 
što su nužna posljedica naše slabe naravi. A to bi bilo, kada mi 
časovito zanemarimo neke duhovne vježbe, a to radi slabosti 
volje, ili upademo u neke lagane pogreške, kao na pr. kada su¬ 
dimo zlo o komu bez dovoljno razloga, kada izrečemo koju ri¬ 
ječ, koja nije prama kršćanskoj ljubavi, ili rečemo koju malu 
laž, koja ne nosi štete nikomu, već samo rečemo, da sebe zašti¬ 
timo, kada planemo srdžbom, i ne znamo odmah da svladamo 
itd. Ove su pogreške na prvomu mjestu posljedica naše slabe 
naravi, i kadikada neizbježive. 

Lagani grijesi namjenjeni, to su grijesi koji se čine pot¬ 
punom privolom i svijesti. To bi bilo, kada bi tkogod, koji je du¬ 
žan postiti, uzeo bez potrebe po mali komadić jela i to samo da 
zadovolji svomu grlu, ispričavajući se: to je mala stvar »parvitas 
materiae« to nije teški prekršaj. Ili kada bi jedan svećenik, koji 
je dužan govoriti officium đivinum, ispustio jedan dio mali bez 
potrebe, te se ispričao, to je parvitas materiae — malenkost. 

Posljedice svojevoljnih laganih grijeha. 

1. Lagani grijeh ne grabi čovjeku posvećujuću milost, niti 
ljubav Božju, ali mu uskraćuje obilnije milosti, koje mu trebaju 
da on laglje svlada napastovanja. Lagani grijeh ne odvraća čo¬ 
vjeka od Boga, da okrene drugim putem; već ga zaustavlja na 

tomu putu. Tko ide prama jednom cilju, sve što više ljubi taj 
termin, sve brže ide, da ga što prije postigne. Ako popostane na 
tom putu, to je znak, da je popustila i ljubav prama cilju. Ljubi 
dašto termin, ali ne u visokomu stepenu. Tako i čovjek, koji u- 
pada svojevoljno u lagane grijehe, ljubi Boga; ali ta ljubav sve 
više tanca, slabi, što čovjek češće lagano griješi. Posljedica je 
dakle laganih grijeha umanjenje žara ljubavi Božje. 

2. Posljedica je laganih grijeha pogibelj, da se upadne u 
teške. Ljudska je narav slaba, dosta slaba prama duhovnomu ži¬ 
votu. To smo istakli na drugomu mjestu. Čovjek potrebuje o- 
bilnih milosti. Ako u čovjeku stane slabiti Božja ljubav; a slabi 
— kako sam kazao — kada čovjek svojevoljno upada u lagane 
grijehe, Bog mu ih može uskratiti; a kada mu ih iskrati, lako da 
padne u teške grijehe. Nužna je posljedica dakle pogibelj, da se 
upade i u teške grijehe. 

Ovo nam mogu posvjedočiti naši doživljaji. Uživamo mir 
naše savijesti, molimo, vruće molimo, vršimo veselo svoje duž¬ 
nosti, snosimo strpljivo nevolje, što ih sretamo u životu, svla¬ 
damo lako svako napastovanje, ugodan nam je život, i ako u se¬ 
bi imade neugodnosti. — Jesmo li se mi ohladili u molitvi, ko¬ 
jom se udružujemo intimnije s Bogom, postanemo hladni prama 
kreposnim djelima, ne osjećamo one neke ugodnosti u vršenju 
tih djela; upadamo u svojevoljne lagane grijehe. Naša savijest, 
koja je prije bila osjetljiva, sada je hladna, manje osjetliva pre¬ 
ma nekim prekršajima. Sve što više pada u lagane svojevoljne 
grijehe, sve se više u nama ohladnjuje ugodnost duhovnoga 
života. Mi gubimo otpornu snagu protiv napastovanja pa po¬ 
srnemo i u smrtni grijeh. Jesmo li posrnuli u teški koji grijeh; 
savijest se naša uznemiruje, grijeh je peče, mira nema. Ako u 
nama ne bude odvažnosti pomoću Božje milosti, da se odmah 
ustanemo, da se rehabilitujemo, mi posrćemo sve više i više u 
teške grijehe a glas savijesti naše sve više slabi, umire. Ovo su 
posljedice laganih svojevoljnih grijeha, radi kojih nam bivaju 
uskraćene obilnije milosti. 

* * * 

Ovako piše P. L. Lallemand: 

Propast duša dolazi nam odatle, što se svojevoljno upada u lagane grije¬ 
he; a to nam sobom nosi umanjenje božanskog svijetla i božanskih nadahnuća, 
umanjenje milosti i nutarnjih ugodnosti; zagrijanosti i odvažnosti da se opremo 
nasrtajima napasti. A odatle slijedi duševni mrak, slabost, česti posrtaji. (La doc- 
trine spirituelle kod Tanquerey. Teologia Ascetica e Mistica. Roma, 1930, pag. 461.) 

(slijedi) 

Procesija u noći Velikog Petka 


Iz groba Te podigosmo, mrtvi Kriste, 

Da Te proslavimo, jer si nevin bio. 

Srca nam dršću od nemira i straha 
Ko plašljivi stijenj, što se za prozorom skrio. 

Nemoj nas suditi strogo ove noći 
Poradi plodova Tvoje svete muke, 

Što smo Tvoju glavu prignuli na križu 
I pribili prsi i izbili ruke. 

Jer dobro je nama, dok su Tvoje ruke 
Pribite čavlima, da blagoslov daju. 

I Mojsijeve je trebalo podržat, 

Da ne ginu Židovi u okršaju. 

Jer dobro je nama, dok je bok Tvoj sveti 
Otvoren, da srce možemo Ti krasti. 

Ono bi i tako bilo iskočilo 
Iz grudiju, da se s našim može srasti. 

Jer dobro je nama, dok je Tvoja glava 
Prignuta da moli za sve izgubljene, 

Da kroz suze gleda oštre, crne čavle 
I grijehe kroz oči poluzatvorene. 

Rajmund Kupareo O. P. 


O. Petar Vlašić, konsultor beogradske nadbiskupije: 

ZBIRKA PRIMJERA 

O vjeri i vjerskom životu 

IV 

O zapovijedima Božjim 

33. Izvrsnost Božjih zapovijedi. Zapovijedi Božje ne samo 
što imaju božanski ugled, nego su vrijedne preporuke i zbog to 
ga, jer su u sebi posvema harmonične (saglasne) a posvema su 

prilagođene raznim našim odnošajima. Zato je veoma pametno 
država Masahuset u x\merici, kad se raspravljalo o tom kakove 
će zakone donijeti, zaključila da se država ima držati zapovi¬ 
jedi Božjih, dok se ne pronađe koji bolji zakon. Naravski izvr- 
snijega zakona od Božjega, nije uopće moguće naći. U tom smi¬ 
slu veli psalmista: » Zakon je Gospodnji savršen, osvaja duše«. 
(Ps. 18 8). 

34. Dobra svrha zapovijedi Božjih. Svaki propis zakona 
Božjega ima svrhu da čovjeka učini sretnim. Kad promatramo 
deset Zapovijedi Božjih, lako ćemo uvidjeti da su one veoma 
pametne naredbe za našu korist. Ko ih prekrši, samom sebi škodi. 
Kad nam Bog kaže: »Ne ubij, ne sagriješi bludno, ne ukradi, ne 
reci lažno svjedočanstvo«, ili kad nam veli: »Približi se meni mo¬ 
litvom, ljubi me, svetkuj moje dane«, to su te zapovijedi isto 
onako mudre i po nas korisne, kao kad bi nam Bog kazao: Ne 
stavljaj ruku svoju u vatru, uzimlji zdravu hranu i pij zdravu 
vodu. A ipak mi više puta preziremo i kršimo te zapovijedi, 
slični ludom djetetu, koje poseže rukom za vatrom, ili se igra 
oštrim nožem, ili uzimlje čašu otrova i ispija ga. A kad ga do¬ 
bra majka u tom priječi, ono se srdi na majku i plače. — »Na¬ 
redbe su Gospodnje pravedne, vesele srca, zapovijed Gospodnja 
svijetla, prosvijetljuje oči«. (Ps. 18 o). 

35. Omraženi sitnozor (mikroskop). Jedan Bramanac u 
Indiji držao je za svetogrđe ubiti bilo koje živo biće. Zato je 
naučavao da se ne smije jesti meso, ni životinje, ni ptice ni ri¬ 
be, jer onaj koji ubije bilo koje živo biće ubija svoju dušu. Jedan 
misionar htjede ga izliječiti od toga krivoga besmislenoga shva¬ 
ćanja, te mu reče: »Po toj tvojoj nauci ne bi ti onda smio ni 
vode piti, jer i u svakoj kapi vode imade bezbroj sitnih živih 
bića.« U tu svrhu pokaza mu jednu kap vode pod sitnozorom. 
Dokaz je bio jasan. Gledajući vodu sa sitnozorom vidi se u 
njoj bezbroj sitnih živih bića. Ali Bramanac, mjesto da se uvjeri 
o besmislenosti svoje nauke pri tako očevidnom dokazu, on se 
ljutit baci na ovaj mali sitnozor, koji mu je donio ono otkriće, 
i razbi ga u sitne komade. 

Tako ima ljudi koji bi htjeli uništiti Evanđelje zato što 
ono otkriva istinu, koja je njima nepoćudna. Ono pokazuje nji¬ 
hove pogreške, zablude i nesavršenosti, i, jer se ne žele njih otre¬ 
sti, nastoje kako bi se riješili Evanđelja. 

36. Zrcalo života. Dama stoji pred zrcalom, ogleda se u 
njemu i opazi na svom licu neku mrlju. To je prava svrha zrcala; 

ono je za to da otkrije mrlje. No vi niste nikada čuli da je dama 
pokušala da opere svoje lice sa zrcalom, jer zrcalo za to nije. 
Ne; zrcalo pokazuje mrlje ali ih ne može odstraniti. 

Tako i mi upoznajemo svoje pogreške putem zakona Bo¬ 
žjega, ali nam sam taj zakon ne može oduzeti tih pogrešaka, 
nego treba da idemo k Isukrstu u evanđelju. 

37. Svjetionik. Na jednoj visokoj hridi na pučini morskoj 
stoji svjetionik. U tamnim noćima, sred bijesnih oluja, pokazu¬ 
je on mirno i sigurno kormilaru broda kojim pravcem treba da 
upravi svoj brod da dođe u željenu luku. Što su svjetionici na 
pučini morskoj to su na pučini našega života zapovijedi Božje. 
One nam kazuju put, kojega treba da se držimo ako hoćemo da 
stignemo u luku vječnoga spasenja. Zato je govorio psalmista: 
»Riječ je Tvoja, o Bože, žižak nogama mojim i svijetlo stazama 
mojim.« (Ps. 118 105). 

38. Nepoznato bogastvo. Čitao sam u jednim novinama da 
u Australiji ima ljudi koji gaze po zlatnom zrnju, a da sami ne 
znadu. Također sam čitao da su u jednoj zemlji sagradili preko 
rijeke most od kamena, u kojem je bilo mnogo zlatne rude. Ti 
ljudi ne znaju za svoje bogastvo. Tako u duhovnom pogledu 
ima puno ljudi koji ne znaju koliko se duševno blago skriva u 
pojedinim zapovijedima Božjim i koliko se čovjek obogaćuje, 
kad ih vrši. Psalmista je dobro znao koliko se bogastvo nalazi u 
zapovijedima Božjim zato je govorio: »Miliji mi je zakon usta 
Tvojih, Bože, nego tisuće zlata i srebra.« (Ps. 118 72). 

39. Odijelo koje ne stari. Stari rabini pričaju, da je mladim 

Izraelcima, kad su putovali pustinjom po izlasku iz Egipta, odi¬ 
jelo, koje su kao djeca na sebe obukli, raslo na njima kako je 
i njihovo tijelo godinama raslo. To je pobožna priča, ali ja 
znam da, ako mi u duhovnom pogledu rastemo i napredujemo, 
evanđeoska nam nauka vazda dobro pristaje. Dok nam je ona 
kao maloj djeci bila mlijekom, kad smo odrasli postala nam je 
jakom hranom. Ona odgovara u svakoj dobi našega života na¬ 
šim životnim prilikama i, koliko god mi starimo, ona ne stari 
nikada. Zato je govorio psalmista: »Svemu svršenomu vidjeh 
kraj, a zapovijed je Tvoja, Bože, beskonačna«. (Ps. 118 99). I o- 
pet: »Bezbožnici pričaju mi svakojake priče, ali one nijesu kao 
zakon Tvoj... Do vijeka, Gospode, riječ Tvoja traje na ne 
besima.« (Ps. 118 89). — Odlučimo tvrđo sa psalmistom, da će¬ 
mo vazda i u svako doba vršiti pravedne i svete i savršene za¬ 
povijedi Božje. (Ps. 118). (Slijedi) 

Malo je ovakih! 

Na obali mora između bujnih vrtova, ima i jedna pripro¬ 
sta kolibica od trstike. U njoj živi pošten jačina vrtlar i sve što 
ima dijeli sa siromasima i došljacima. A kad nastane noć, uzme 
svijeću i otiđe na morsku obalu da vidi nije li se kakav brod na¬ 
sukao ili utopljenik isplivao na kraj. Sve takve nesretnike on 
pokupi i povede u svoju kolibicu, posijeda ih oko stola i bratski 
pogosti, pričajući im istodobno štogod lijepa i korisna. I djecu 
okuplja oko sebe, poučava ih u vjeri a zatim ih dariva voćem iz 
svoga vrta. Svi ga vole, jer ni muhi ne bi zla učinio! 

Dok je jednoga dana pred večer bio zaposlen u svome vr¬ 
tu, prođe kraj njega vojnička ophodnja. Dobrom su se vrtlaru 
smilili, pozove ih k sebi da se odmore i nešto založe, a usto će 
im onako u šali: sigurno vi imate novaca da si u gradu štogod 
boljega priuštite, ali ako vam je po volji da večeras provedete 
noć kod mene, biti će mi osobito milo. I kod mene će se naći 
vrčić vina, naći će se nešto skuhanog zelenja, a biti će i mrvičak 
meda! Dođite dakle, odmorite se, a sutra ćete nastaviti dalje, 

— Ti si previše gostoljubiv naš građanine rekoše mu smje- 
šeći se od dragosti. 

— Vršim svoju dužnost prema bližnjemu! A da vas upitam: 
otkuda dolazite? 

— Dolazimo baš iz Aherusije, nedaleko Herakleje. Tu je 
Herkul pobjegao iz podzemlja i pograbio za grlo bijesnog Ker- 
bera. U Aheruziji nitko nas se ne boji, mi smo domaći! 

— O tome sam više nego uvjeren, reče vrtlar! Ali ipak me 
čudi što ste ovamo došli oružani do zubi!? 

— Sad vidim da si ti ovdje baš kao u pustinji i ništa ne- 
znaš što se okolo dešava, reče jedan od vojnika, i kao da nije 
njegov posao: alaj su lijepi ovi Herkulovi stupovi! 

— Vrlo su lijepi, govore ljudi, potvrdi vrtlar i ponovno 
navije: ali pošto ste vi zapravo ovuda večeras zakrenuli? 

— Vidim da si naivan pa ću ti istinu reći, ali da nisi niko¬ 
me rekao, za živu glavu, jesi li čuo? oštro će vojnik. 

Vrtlar uzdigne i ispruži svečano lijevu ruku, nakrivi pone¬ 
što glavu na desno rame, i s posebnim izražajem lica potvrdi. 

Vojnici uđoše u kolibu, a on iznese pred nje i vina i kru¬ 
ha. Jedan vojnik kad je malo dublje potegnuo iz vrča, izvadi sa¬ 
vijeni smotak i 

— Znaš li čitati? — upita. 

— Valjda tu ne piše o meni! odvrati vrtlar. 

Da ne čitaš, reći ću ti otvoreno ali jezik za zube, znaš!, 
tražimo kršćane! 

— A, tako! zar baš kršćane? 

— Kršćane kažem ti! Najprije treba da nađemo nekoga 
što stanuje blizu luke, i širi kršćansku vjeru između došljaka iz 
Kolhide, Lidije i Jonije, koji ovamo dolaze da razgledaju dvor 
kralja Mitridata ili da prodaju lan, voće, povrće i što ti ja sve 
znam. Rekli su nam da je taj čovjek vrlo pogibeljan ... 

— A znate li kako se zove? — Sigurno ću ga i ja pozna¬ 
vati? 

— Rekoše nam, a i ovdje piše, da se zove Foka! 

— Foka-cia! usklikne vrtlar. 

— Je li ga poznaš? upade vojnik. 

— Kako ga ne bi poznao, kad smo svaki dan zajedno! 

— A je li on zbilja kršćanin? 

— Od glave do pete! 

— Dobro smo se namjerili! Možda se on ipak pritaji da 
je kršćanin? 

— Ni pomisliti na to, budite uvjereni! Rade će se pustiti 
sasjeći na komade nego da se odreče svoje vjere! Poznam ga ja 
vrlo dobro, kakav je on! 

— Hoćeš li nas povesti k njemu? Već ćemo ti platiti! 

— Zapravo to ne bi baš na mene spadalo, da ja tražim i 
otkrivam ljude, ali ako baš hoćete? ... 

— Ne budi smiješan! Po pravu, ti bi ga morao prvi prija¬ 
viti sudu, da se provede sudbeni postupak. Ovako ćemo pak 
brže i sigurnije, poslati ga na drugi svijet, a da se nitko ni ne 
sjeti. Tako nam je rečeno! 

— Kad je tako, sutra ujutro sve ćemo najbolje urediti. 

— Živio i da si nam zdravo, dohvati vojnik vrč i istrusi 
ga do dna! Sutra kad se vratimo namjesniku Bitinije, prepo¬ 
ručit ćemo te za glavnoga vrtlara i bit ćeš nam zahvalan kroz 
vas život! 

— Kako ne bi, svojim dobročiniteljima bio zahvalan! Dakle 
sve to pustimo za sutra, a sada izvolite večerati, zatim ćete lijepo 
leći, naspavati se, a sutra ćemo potražiti Foku! 

Vojnici se najedoše, obilno zaliješe dobrim vinom, i pole- 
goše na počinak i brzo usnuše. 

Već se svitalo, i vojnici su još slatko spavali! 

Sam Foka glavom ode da ih probudi dozivajući ih: Hej, 
ustajte! 

— Ko je? — Što je? — čulo se kroz san. 

— Čeka vas sinoćnji vrtlar! Sunce je već granulo, požurite 
da svršimo! Lijepo li je umrijeti u času kada nas sva priroda zove 
k Bogu i jutarnjim svojim zrakama i mirisom svojega cvijeća i 
cvrkutom svojih ptica pjevica. Ustajte, prijatelji, jutrošnje ju¬ 
tro zove me u nebo! 

Naš vrtlar jutros je od veselja i propjevao, ali njegovu 
pjesmu i pjesnički zanos oni pospanci nisu dobro ni čuli ni ra¬ 
zumjeli, nisu znali koji ih to čovjek zapravo čeka. — I dok je 
vrtlar otišao u svoj vrt, oni su ostali protežući se i zijevajući i 
konačno pripasaše vojničko oružje. 

— A jesi li doveo Foku? upitaše ga, dolazeći u vrt. 

— Što vam se čini, u ovu jamu što sam je noćas iskopao, 
da li bi mogao stati čovjek? 

— Sasvijem udobno! — Ali za koga je jama? 

— Počekajte malo! Recite mi najprije, da li ste bili zado¬ 
voljni sa mojom večerom i mojim gostoprimstvom? 

— Prezadovoljni u svakom pogledu! 

— Molim vas dakle, kada se vratite, recite namjesniku Bi- 
tinije... 

— Da ti tražiš namješten je? 

— Oh ne! ja toga nipošto ne tražim! Recite mu da su kr¬ 
šćani dobri ljudi, i da nikome ne čine zla, a da ih se nepravedno 
prog ... 

— Do bijesa! Pa to sada ne spada amo! 

— Još ću vas nešto zamolti, i nemojte mi odbiti! 

— Sve ćemo ti učiniti, tako nam sviju bogova Bitinije, sa¬ 
mo reci što hoćeš! 

— Nema više nikoga, da pokapa kršćane. Sve su ih pou¬ 
bijali ili kojekuda rastjerali. Vi dakle kad ubijete Foku, obećajte 
mi, da ćete ga leći u ovu jamu i zasuti zemljom, da ga slučajno 
psi ne bi otkopali?... Ovdje vam je lopata i motika, a taj po¬ 
sao moći ćete svršiti u tren oka. 

— A kamo ćeš ti? 

— Ja? — Ja sam određen za jamu! 

— Ti-i-i! 

— Da, baš ja! 

— Pa jesi li ti Foka? 

— Ja glavom! Ja sam jedini kršćanin što sam još preo¬ 
stao! Na vašu riječ leći ću u jamu, kad vam je zapovijeđeno da 
me ubijete! 

— Čovječe, pa ti si poludio! 

— Šta više da otežete? — Udarite mačem i svemu je kraj. 
S Bogom! 

— Kakvim mačem! Tebi treba lijeka da ozdraviš od svoga 

ludila! 

Dobri vrtlar Foka zamuknu! Pobožno se prekriži, klekne 
na rub iskopane jame i čeka. 

U tom času skupina dječaka, kao svako jutro protrči kraj 
Fokine kolibe, dozivajući ga veselo: 

— Foka? — Ustani! Što još spavaš! — Požuri i dođi k na¬ 
ma na more! ... Kad na jednom opaziše vojnike i Foku, gdje 
kleči među njima. 

— Ubit će nam Foku, prošaptaše bojažljivo dječaci me¬ 
đusobno. 

— Zašto nam ubijate Foku, reče jedan odvažniji između 
njih, stiskajući svoje šake. Zašto nam ga ubijate? 

— Je li ovo uistinu Foka? zapita vojnik. 

— A da ko je nego Foka! Pa što vam je skrivio? 

— Je li vrtlar? ... Je li ovaj obraća na kršćansku vjeru 
prolaznike? 

— Što ne vidite da je vrtlar? — Što vam je skrivio Foka? 
— On je najbolji od sviju! On nikome ne čini zla! Nama daje i 
trešanja i drugog voća, zreloga boba i graška! — Zašto ga drži¬ 
te među vama? Foka, dođi, bježi Foka, mi ćemo te braniti ka¬ 
menjem! ... 

I mali prijatelji Fokini, već su se poredali u bojni red, 
nakupili kamenja pripravni da navale na vojnike. Foka ustane i 
progovori: Draga djeco, pođite vi samo na more i sabirite školjke 
kao i dosada. Budite uvijek dobri i postanite jednom kršćani ka¬ 
ko sam vas učio. Hoćete li?... 

— Hoćemo, svi ćemo biti kršćani! 

— Tada ćemo se naći u raju! A sada s Bogom! Velika je 
milost moći umrijeti za Kristovu vjeru i ne odreći se Krista. I ja 
sada umirem za njega! 

Ne, ne, ti nesmiješ umrijeti! vikala su djeca. 

— Pođite vi sada na more, reče Foka, a kad se vratite s 
mora, svi dođite u moj vrt i uzmite štogod hoćete i ponesite svo- 

jim kućama! ... Recite i siromasima da dođu, sve ostavljam nji¬ 
ma! A svakiput kad ovuda prođete, svratite se i pomolite se nad 
ovom jamom, jer u njoj će biti zakopan Foka! 

Dječaci udariše u plač... i najedanput kao da su se dogo¬ 
vorili, rastrčaše se na sve strane javljajući da su ubili dobroga 
vrtlara Foku. 

Vojnici izvan sebe samo su gledali jedan drugoga! Zar 
da ubiju tako dobroga čovjeka, koji ih mogao noću zapaliti u 
kolibi, pobjeći im ili se sakriti? ... 

— Kad se malko pribraše rekoše mu: Čuj Foka mi imamo 
odluku namjesnika Bitinije da te ubijemo, ali nam je teško tako 
plemenitog čovjeka ubiti. Zar se ti ne bi mogao odreći kršćanske 
vjere i spasiti život? 

— Za sve blago ovoga svijeta, ja toga ne bih učinio! 

— Ali barem fingiraj — pričini se — da se odričeš! 

— Valaj bi to bio lijep primjer za sve koji me znadu! 

— Što nam drugo ostaje?... pogledaše se zbunjeno voj¬ 
nici. 


— Ja sam tu i čekam reče Foka! Samo vas molim da se već 
jednom uvjerite da kršćani ni jesu onakvi kakvima ih prikazuju. 
Najveća je nepravda što ih se nevine progoni i ubija, recite to 
namjesniku i svima s kojima se sretnete. Vi pak najbolje ćete 
učiniti da se prije smrti dadete poučiti u kršćanskoj vjeri i da 
postanete kršćani, ako ne želite da vas jednom bace u vatru pa¬ 
klenu. Ja ću moliti za vas da postanete kršćani! 

Vojnicima nije uspjelo, da dobroga vrtlara odvrate od 
vjere kršćanske: Foka je ostao nepokolebiv. Drugo im više nije 
preostajalo i oni teška srca odrubiše glavu. Mrtvo tijelo dobroga 
Foke pade u jamu, koju je sam sebi preko noći iskopao! ... 

Zamisli se čitaoče i uberi za sebe plod ... 

Antin. 



Je U ovo za me! 

Naš napredak u svetosti je onakav, kakav je u molitvi, jer ko 
dobro moli, taj dobro živi. Za vrijeme prave molitve duša naša po¬ 
staje nježna, meka, raspaljena. I naša vanjština kao da je zaogrnuta 
božanskim plaštem, a nutrinom prelijeva se anđeoski život. Naša je 
molitva slična kadu miomirisnog tamjana, koji se diže iz kadionika 

i ovija oltar Božji. Na takvu molitvu i sam nas Isus potiče kad nam 
veli: »sve što budete molili u moje ime r dobit ćete«! Ovo Isusovo 
obećanje nikada neće doći na manje, ako mi s naše strane ne dođemo 
na manje. Ali se dešava da molimo, a ni sami ne znamo što molimo, 
zato ni ne postizavamo. Naša je molitva ukočena, nije gipka, nije dje¬ 
tinji saobraćaj ni razgovor s Bogom, nije proživljaj s Bogom i zato ne 
prodire nebesa, ne uzdiže se nad oblake! . . . 

Koje čudo, da je danas tako malo duša — i među redovnici¬ 
ma, čiji život u prvom redu morao bi biti život molitve — koje su 
postigle privilegij i postale »domaće« s Isusom? — Što je tome kri¬ 
vo? Slaba molitva: molitva je zanemarena, i Isus se udaljio. Zovemo 
ga, a on se ne odazivlje! . . . 

Većina ljudi utonjena je u materijalne poslove — a ta se ma¬ 
na uvlači i među redovničke zidine; teži se za častohlepljem; bri¬ 
ne se u prvom redu za životne potrebe, a zaboravlja se onu Isusovu 
»tražite najprije kraljevstvo nebesko«, snuju se razni planovi . . . Svag¬ 
danje brige u koje su se ukopali, ispijaju im sve moći duševne i tje¬ 
lesne, a molitva im je postala stvar sporedna, dok bi morala biti naj- 
glavnija! Zaboravili su onu Božju »pravednik moj od vjere živi«! Mo¬ 
litvi posvete koji čas ujutro i naveče; smrse nekoliko riječi bez po¬ 
štovanja, na brzu ruku; dobace dragome Bogu nekoliko fraza kao za 
milostinju, samo da ušutkaju savjest: a međuto duh im je rasijan i 
zaokupljen sa stotinu stvari, srce im je puno svega, a najmanje Bo¬ 
ga .. . Dovoljna je i najmanja prigoda da skrate, odgode, propuste 
molitvu, koja je i onako površna. A kad svrši dan lažnim zadovolj¬ 
stvom uvjeravaju sami sebe, da su izvršili svoju dužnost prema Bogu! 
A zapravo prošao je dan u koji su se oni malko »narugali« s Bogom. 

I nakon takve, površne molitve još se tuže, da im Bog ništa 
ne daje, da ih ne čuje, da im je uskratio svoje milosti, da ih je za¬ 
boravio! ... A jadnici zaboravili su, da je Bog dao ključ svoje 
riznice. Oni neznaju baratati tim ključem — t. j. molitvom, i vrata 
Božje riznice ostaju zatvorena. Oni odlaze mrmljajući da nisu ništa 
primili, a zaboravljaju da nisu Bogu ništa ni dali! Pa da nisu smiješni! 
Kako ćemo dakle moliti! 

Treba da molimo puni svetoga pouzdanja u dobrotu našega 
Oca nebeskoga, da će nam dati što nam je potrebito, kao što je i 
obećao. Gdje je vjera oslabila, a vjerski nehaj preoteo maha, gdje 
je ljubav ohladnjela, a srce postalo rastreseno, tamo se i ljudi drže 
daleko od Isusa, ostaju na dnu crkve od straha da se strop ne sruši 
na nje, drže se daleko od tabernakula, mole nesigurno . . . Naprotiv 
kad je vjera živa, ljubav prema Isusu toplija, tada se ljudi okupljaju 

sve bliže oko oltara, tiskaju se oko njega, hoće da Isusa vide, da ga 
čuju, kao i narod, koji se tiskao oko njega. Ljudi puni vjere i ljuba¬ 
vi kad ulaze u crkvu, osjećaju se kao u kući svoga Oca, veseli su 
kad im se reče »poći ćemo u dom Gospodnji« kako kaže prorok. 
To je ona familijarnost koja se Isusu toliko mili! 

Zar svaki od nas nije ostao duboko potresen i zadivljen, kad 
se našao u kojem svetištu i promatrao kako se pobožni hodočasnici 
redaju oko oltara, po stepenicama, neki se čak i drže oltara, te mole 
uprtim očima u tabernakul ili u čudotvornu sliku?. . . Svi oni hoće 
da osjete, da vide, da čuju, da se razgovore s Isusom, koji je s neba 
sašao i boravi među nama i čeka našu ljubav . . . Dakle čim smo 
bliže oltara, tim bolje razumijemo i ljubimo Isusa! 

Istina, Sveci su molili i pobožno, ponizno, ustrajno, ali najveće 
je bilo u njih pouzdanje. Sjetite se molitve patrijarhe Lota Go¬ 
spodin mu govori: bude li u Sodomi i Gomori samo 50 pravednih, 
poštedit ću grad«. Ali se Lot ne zadovoljava, on se pogađa s 
Bogom i kaže »Gospodine, ako ih bude 45 — pa 40 — pa 30 — pa 
20, napokon bude li ih i samo 5 . . . ! Kakvo je to pouzdanje i kolika 
familijarnost s Bogom! I Bog se nije uvrijedio na to pogađanje! 

Kako pouzdano i familijarno razgovara žena Kananejka s Isu¬ 
som kad moli ozdravljenje svoje kćeri » ... Da, Gospodine, jer i psi¬ 
ći jedu mrvice, što padaju sa stola njihovih gospodara«. Isus zadiv¬ 
ljen kliče »Ženo, velika je vjera tvoja, neka ti bude, kako si molila«! 
Mat. XV. 27—28. 

A sa kolikim pouzdanjem i familijarnošću dolazi Magdalena k 
Isusu i naprosto mu kaže »Gospodine, onaj koga ti ljubiš, bolestan 
je«! Iv. XI. 3. 

Koliko takvih primjera imademo u sv. Evanđelju! 

Svi nam oni kažu da i naša molitva treba da je prijateljski raz¬ 
govor s Isusom. Čitajmo sv. Evanđelje i ono će nas naučiti kako se 
Isus moli. Mi toga ne znamo i zato trebamo kojekakvih knjiga, traži¬ 
mo fine izraze pune prisiljenih komplemenata, tešemo duge razgovo¬ 
re pred tabernakulom itd. itd. To sve nije iz našega srca, nije spon¬ 
tano, pa nije ni čudo da nam molitva postaje dosadna, preduga, da 
nas zamara, dok je posve ne zapustimo! ... Mi zaboravljamo da nas 
Isus nazivlje »svojim prijateljima«. Razgovorimo se dakle s njim kao 
sa svojim najvjernijim prijateljem, sa svojim najboljim Ocem. U na- 
šoj molitvi neka ne bude ništa prisiljeno! Tada će mu biti draža, a 
nama korisnija. 

Zar i sv. Josip nije familijarno razgovarao s Isusom premda je 
bio zaposlen svagdanjim, običnim poslovima? Njegov razgovor bio 

je intiman, obiteljski, svagdanji i obični. Kako je to moralo biti divno! 
A zar nije bila nježna familijarnost, kad je Marta sva zaposlena, znoj¬ 
na došla i rekla Isusu »Gospodine, reci joj da mi pomogne!« 

Za vrijeme molitve naučimo se i mi razgovarati s Isusom »od 
srca Srcu« i tada će se ispuniti ona Isusova »ostanite u meni i ja u 

Antin. 


IZ FER IV O JA SV. FRA X J E 


Mjesto koje zauzimlje Treći red u duho¬ 
vnom životu 

1. Posveta i stega. — 1. — Osobe, koje nisu nepopravljivo lakoumne ni 
očajno pokvarene, postaju svijesne, prije ili kasnije, da je život ozbiljna stvar. 
Usred taštih kolebanja ili zanimanja koja zaokupljaju, pod udarcima razočaranja i 
kušnja ili nutarnjih poticaja milosti, kršćanska se savijest probudi. Pouke duhov¬ 
nih učitelja i propovjednika vraćaju se u pamet: »Živimo samo jedanput. Ovaj je¬ 
dini život značajan je i životvoran; on ima za posljedicu sretnu ili nesretnu vječ¬ 
nost; njega nam je doista Bog dao da uzvratimo njegovoj ljubavi i odgovorimo 
njegovoj spasonosnoj volji. ..« 

Najprije postaje očita taština, besplodnost života kakav ljudi provode: Sto 
koristi čovjeku da sav svijet zadobije, a dušu svoju izgubi (Luka 9 , 25)? . . . Ali pra¬ 
va i iskrena duša opazit će manjkavosti, nesigurnosti i pobožna života, u kome 
vlastita volja, ugodnosti i željice ravnaju odnošaje stvora prema Stvoritelju, i opre¬ 
djeljuju Božje udioništvo u djelovanju stvorenja: takav život nije potpun, ni si¬ 
guran ni djelotvoran. Ako naše putovanje na zemlji ima ono značenje koje mu 
priznaju vjera i razum — a o tom ne možemo sumnjati — tada ne smijemo u 
ludo potrošiti ni jedan čas. 

Kako ćemo dati životu taj puni iznos? Kako ćemo ga upotrebiti, da iz 
njega poberemo sav mogući plod poput čovjeka koji iz svojih poduzeća izvlači 
kapital? .. . Potpun, siguran i djelotvoran život jest život posvećen Bogu, vjerski 
život. To već znamo. Pa ipak, kako kaže »Nasljeduj Krista« svi ne mogu napu¬ 
stiti svijet i zatvoriti se u samostan (Naslj. Kr. III, 10, 9). Ne pita se samo o 
dobroj volji. Mnogi bi rado pošli u samostan, ali ne mogu. Poslovi, koje moraju 
pripisati Providnosti, lišavaju ih ovog boljeg dijela (Luka, 10, 42). Da li su oni jed¬ 
nako lišeni punine žvota, djela, zasluga što bi im podijelio redovnički život? Mo¬ 
gu li biti u njima sudionici? Da li se ta punina može složiti sa životom u svijetu?... 

2. — Našao se čovjek koji je postavio pitanje, ispitao ga i riješio da se 

može. 

Vi ga već znate: Franjo Asiški. Njegova privlačivost, njegov čar, njegova 
moć bili su neograničeni i bez protivljenja. Svi su htjeli doći k njemu, odazvati 
se njegovu načinu života. Više volja onih koji su postali njegovi učenici nego 
njegova, ponukala ga je da ustanovi dva Reda: jedan za muške, drugi za ženske. 
Ali bilo je veliko mnoštvo onih koje su svete veze vezale uz muža, ženu, djecu, 

uz brigu za duše, uz građanske službe: da li su svi ovi morali biti lišeni obno¬ 
ve božanskog života koji je Franjo uskrisio u Crkvi? . .. 

Franjo nije tako mislio. On je zapazio da ove obiteljske i društvene veze, 
pošto su potekle iz reda Providnosti i po tom ih je Bog htio, ne mogu da se pro¬ 
tive promislu Božjem u pogledu duša koje one obvezuju, ne mogu da se pro¬ 
tive onoj želji za posvećenjem koja je ujedno Njegova (Solunjanima, 4, 3). Iz toga 
slijedi da postoji sredstvo kako će se složiti ova dvostruka volja Božja, ova dva 
smjera iste volje Božje. 

Već Franjo bijaše pomirio sjajem svoje vjere, jednostavnim svojim pogledom 
u stvarnost, svojim veleumnim i nadahnutim zdravim razumom, dva staleža koji 
su se do njega činili nespojivi: apostolski i samostanski život. On je rastavio dva 
počela samostanskog života: askezu ili vršenje evanđeoskih kreposti i postojanost 
koja redovnika veže na samostan. On je pokazao da ta postojanost ne spada na 
bit redovničkog života... To nam se čini vrlo jednostavno: a nitko nije na to 
promislio prije sv. Franje. 

On je, obzirom na svjetovnjake, imao drugi pogled, za koji se reklo da je 
veleuman, i koji je Lav XIII, koji je znao dokle dopire čovječji um, nazvao na¬ 
dahnutim. 

Zar posvećujuća vrijednost redovničkog života ne dolazi od toga što hije¬ 
rarhijska Crkva ovjerovljuje čin kojim se neke duše predaju Bogu? Crkva svojim 
ugledom posvećuje Bogu ove duše, i njihov život postaje redovnički život. Crkva, 
u ime Kristovo, preuzimlje ove živote i poklanja ih službi Božjoj; ona ih posveću¬ 
je a time daje puninu njihovu iskrenom daru. 

Pontifikal (biskupska sveta knjiga) svjedoči o ovoj misli Crkve: on sadrži 
obred posvećenja djevica. Čitavo djelo vrši Crkva; tu se ne pita ni o zavjetima ni 
o zajedničkom životu. Ipak je djevica posvećena Kristu zaručniku; ona bi teško 
grješila kad bi pošla na vjenčanje s čovjekom. 

Zavjet nije bitan kod posvećenja Bogu; to je povjesni čin o kome Pontifikal 
sadrži dokaz. Pozitivna volja Crkve, utvrđena Crkvenim Pravom, dovršuje danas 
evanđeoske zavjete u redovničkoj profesiji. Ali ovu volju Crkva može odgoditi, 
aki bi to bilo na veći spas, posvećenje mnogih duša, na veću slavu njezine Gla¬ 
ve, Spasitelja Isusa. 

Tako je Franjo mislio; njegov prijatelj i zaštitnik kardinal Hugolin, koji 
je vladao Crkvom pod imenom pape Grgura IX, mislio je kao i Franjo. Formula 
za Treći red bila je nađena. Treći red je odgovorio takvoj potrebi duša, da se 
je raširio kao Evanđelje mira i ljubavi. Svi Redovi htjeli su imati svoj Treći 
red. Stvarnost, to opravdanje istine, još je jedanput dala pravo Franjinoj misli. 

— slijedi — 


Ugledaj se i ti! 

Djeca se često uspoređuju sa cvijećem. Mirisavi cvijet svakomu 
se mili i svak bi ga htjeo imati i zakititi se s njim. 

I djevojčica Vilma Taki morala je biti takav cvijet, jer ju je 
Isus tako rano ubrao i zasadio u svoj nebeski perivoj. 

Vilma se rodila u starodrevnom talijanskom gradu Pizi. Nije 
osjetila dražesti roditeljske ljubavi, jer je imala tek šest mjeseci, kada 

joj je umro otac, a malo iza oca otišla je i dobra majka u vječnost. 
Mala Vilma našla je nove roditelje u svojoj dobroj tetci. Buduć još 
malena, nije ni osjetila što će reći ostati bez roditelja. Rasla je vesela 
kao i druga djeca, a kako je bila mila Isusu, tako je i okolinu osva¬ 
jala svojom dobrotom i bezazlenošću. 

Vilma je nježno ljubila Isusa i nazivala ga svojim »Gospodari- 
ćem«. To se prijateljstvo nije umanjilo. Molila je i postigla da se smi¬ 
je ispovijediti već u petoj godini. Kad je izašla iz ispovijedaonice po¬ 
trči tetci i naivno je upita: 

— Jesam li sve kazala? . . . 

U četvrtoj godini već je pohađala školu. U nauci je vrlo do¬ 
bro napredovala, a najdraži predmet bio joj je vjeronauk i glazba. 
Učiteljice su je voljele, a družice su se oko nje okupljale. Sve je to 
ona vrlo dobro znala iskoristiti. Preko slobodnog vremena povela bi 
po nekoliko drugarica u crkvu, a putem ih je učila što će reći i kako 
će pozdraviti Euharistijskog Isusa. 

Vilma je znala i braniti čast Isusovu. Kada je jednom bila na 
šetnji i čula nekoga gdje prosto psuje, odvažno stane pred njega i 
ozbiljno ga ukori: 

— Ne psuj! Ime dragog Isusa treba častiti, a ne tako prostački 
psovati! 

Dotičnik se zasramio i ušutio na ozbiljnu opomenu odvažne 
djevojčice! 

* * 

* 

Uz Isusa Vilma je mnogo ljubila i siromahe: Običavala je go¬ 
voriti: Moj Isus i moji siromasi! Sve je poduzimala kako da im po¬ 
mogne, a pritom bi govorila: Isus mi ih šalje. Jedva je čekala da 
nelko pozvoni na vratima, žurno bi potrčala da otvori uvjerena, da 
je siromah. Jednom zimi našla je pred vratima mladu ženu sa boso¬ 
nogim djetetom u naručju. Brzo se izuje i pruži že»i svoje čarapice: 

— Pokušaj da li mu pristaju! — Uzmi ih, ja ih rado darivam! 

Nikad ne bi izašla iz kuće a da ne bi štogod uzela za svoje 
siromahe. Svojoj tetci bi govorila i tumačila: 

— M ; smo objedovale, a oni su jadni gladni! . . . 

Kad je jednoga ljeta praznikovala na moru, smili joj se jedno 
djevojče što je ispod prozora prolazilo vrlo poderano. Mala Vilma 
brže bolje svuče svoju opravicu i baci je s terase djevojčici: 

— Drži, obuci se! — Zbogom! 

Pred tetkom se ovako opravdala: 

—Ja ću sada lako obući drugu opravicu, aii ona uboga nema 
šio! Kako je ljubav domišljata! 

Kad je jednom pozvonio neki siromah, v/ilrna je bila sama u 
kuhinji. Nemajući drugo da mu dade, brže bolje pograbi sa štednjaka 
pečenku i dade je prosjaku. Kad se kuharica povratila i opazila da 
pečenke nema, sva bijesna stala je natjeravati mačkicu. Vilma se mu¬ 
dro smijuckala u kutu: 

— Ja sam mačkica! . . . Došao je prosjak i trebalo mu je ipak 
i>ešto oati! 

¥ ¥ 

¥ 

Ovaj mirisavi cvijet Isus je rano zavolio i htjeo ga je imati u 
svom nebeskom perivoju. I kad je Vilma prekoračila jedanaestu go¬ 
dinu, dneva 22 lipnja sjedila je na svojoj posteljici, sva u bijelini s 
plavom vrpcom u kosi, i molila tetku: 

— Donesite mi Isusa-Svetotajstvenog Isusa! Samo brzo zatim 
ću zaspati! 

Donijeli su joj Isusa i ona ga je pobožno primila. Malo zatim 
uistinu prigne svoju glavicu i blago usne-zauviek! 

Otišla je u raj da obavi najdulju zahvalu nakon sv. Pričesti! . . . 

Ovdje je mnogo lijepoga i za mene! . . . 

Priredio: Plovanić. 


Dosjetljivi mališi 

Komunisti i anarhisti pripravni su da navale na neku crkvu u 
Casablanki, da je obeščaste i poruše u njoj sve do čega dođu. I neki 
mališ umiješa se među nje. 

— Sto si ti došao? Izdere se na nj neki komunist. 

— Došao sam da vam pomognem, odvrati pripravno mališ! 

— Na posao dakle! 

Crkvena vrata padoše, vražji šegrti navališe kao čopor divljih 
vukova i stadoše razbijati kipove i crkveni namještaj. Mališan je brzo 
potrčao pred veliki oltar, popeo se na nj, otvorio tabernakul, uhva¬ 
tio ciborij u kome su bile svete čestice, sakrio ga u njedra kraj srca i 
u tren oka izgubio se iz crkve. Sve je to spremio u jednu kuću i pre¬ 
poručio ukućanima da čuvaju Isusa. 

Tako je taj domišljati mališan izbavio Isusa od svetogrdnika! 

Roditelji, vodite i vi svoju djecu rado u crkvu, naučite ih često 
i dostojno primati Isusa, da bude najsigurniji u njihovom malenom sr¬ 
cu. 




90 


»E uharistijski Glasnik« 


Zovite mi svećenika 

U nekoj vojničkoj bolnici, gdje su zaposlene civilne ženske, 
puno je ranjenih vojnika. Između gospođa »Crvenog Križa« ima i 
jedna gospođica. Biti će joj kakvih 18 godina. Dok je bila malena, 
dvije strane postarije djevojke, izvukoše je ispod ruševina nakon po¬ 
tresa i predadoše na uzgoj nekom protestanskom Zavodu. Gospođica 
je bila uzgojena u mržnji na sve što je katoličko. 

Netom je izašla iz Zavoda, namjestiše je još mlađu kao bolni¬ 
čarku u neku vojničku bolnicu u Rimu. 

Zaposlena je u bolnici oko bolesnika. Na jedanput čuje gdje 
je neko slabim glasom zove: 

— Gospođice, zovite mi svećenika! 

Zvao ju je na smrt bolestan vojnik. Ona se pričini kao da nije 
čula i nastavi svoj posao. Iza nekoliko časaka onaj isti glas ponavlja 
silnije: 

— Gospođice, lijepo molim, zovite mi svećenika! 

Dosađena, naglo se okrene te će mu Ijutito: 

— Pa šta će vam svećenik? ... 

Vojnik upre u nju svoja dva umiruća oka iz kojih za zadnji put 
sijevnu vojnički ponos: 

— Gospođice, kada i vi budete umirala, tada ćete znati što 
vrijedi svećenik! 

Na taj prikor brže bolje dovede mu svećenika. 

Od toga dana mislila je i promišljala, a pomoć je Božja radila 
i ona se vratila vjeri, koju je bila bez svoje krivnje izgubila! 

Potraži i ti na vrijeme svećenika, jer on ti je najveći prijatelj! 


Naš vjerujem! 


5. Prigovori 

Ja ne vjerujem i opet mi je dobro. 

Da, može se ugodno i udobno živjeti i bez vjere, ali se 
ovim ne dokazuje niti da vjere nema, niti da nije istinita, niti 
da nije nužna, niti da nije spasonosna. Tko ovako govori, tuče 
po sebi. Govori što je! Jesti, piti, spavati, uživati — to nije 
ljudski. 

Pošten sam i to je dosta! 

Poštenje je dovoljna legitimacija da ne idemo u tamnicu, 
ali nije dovoljna da idemo u raj. Biti pošten pred ljudima nije 
teško. Biti pošten pred savješću i pred Bogom — to nije lako. 
Mi sudimo samo ono što vidimo i čujemo. Bog zna sve naše mi¬ 
sli, razumije sve naše riječi, pamti sva naša djela, zalazi i u 
najintimnije pretince našega srca. Biti pošten bez Boga, bez vjere 
— to je osmo čudo svijeta. Stari su rekli: »Kad vjere ne bi bilo, 
trebalo bi je izmisliti.« A to znači da bez vjere nema poštenja. 

Sve su vjere dobre. 

Je li Isus Krist Bog? 

Katolik odgovara: da! Protestant: možda? Židov: ne! Mu¬ 
sliman: prorok je kao i Muhamed. Svi nemaju pravo. 

Sve su vjere dobre. Zašto? Jer svak želi živjeti po svom 
ukusu i prema tomu skrojio je sebi vjeru! Sve su vjere dobre 
samo katoličku treba utući, jer ona jasno, glasno, otvoreno uči 
što moramo činiti, što moramo izbjegavati. Njezini su zakoni 
u 10 zapovijedi Božjih i 5 zapovijedi sv. Crkve. To nam brani 
da živimo po svom kalupu! 

Vjera je samo za žene. 

Priznajemo: žena je religioznija od muškarca. To je bilo 
prije Krista. To je i danas. Ali moramo znati da svi molimo: i 
muško i žensko: »Oče naš«, jer Bog je naš zajednički otac. Mo¬ 
ramo znati da je vjera jedina koja nam govori o našim dužno¬ 
stima i prema Bogu i prema ljudima. Zašto je onda vjera dobra 
samo za žene kad i muški imaju dužnosti i prema Bogu i prema 
bližnjemu. 

6. Jaka uzda 

Bez jake uzde ljudi bi postale divlje zvijeri. Zemljom bi 
išao strah i trepet. 

Zakoni, kazne, tamnice — tu su, a strah i trepet svejedno 
idu zemljom. Zašto? Nema jedne jake moralne uzde. 

Što je zemlja bez sunca — to je svijet bez vjere. 

Strah Božji, Božje kazne i na ovom i na drugom svijetu, 
Sakramenti, posljednji sud — to je naša jaka uzda, koja sprečava 
više zločina nego svi ljudski zakoni skupa, nego sve kazne i 
tamnice, nego svi žandari i bajonete svijeta. 

7. Nema je više 

Već to ponavljaju 1940 godina. To su govorili rimski care¬ 
vi. To je govorio Luter. To je govorio Voltaire. Njih nema više, 
a ona je tu! Bijesnih su protiv nje, a ona je rasla u krvi svojih 
mučenika. I danas bijesne protiv nje ali — uzalud. 

8. Stare krilatice 

Vjerujemo što razumijemo. 

To je laž. Mi vjerujemo i što ne razumijemo. Zar razumi¬ 
jemo kako se hrana pretvara u naše meso, u našu krv, u naše 
kosti? Ne razumijemo, a opet jedemo i vjerujemo da se hrana 
pretvara u naše meso, našu krv, naše kosti. 

Vjerujemo što vidimo. 

Živio je Aleksandar Veliki, Cezar, Napoleon iako ih ni je¬ 
smo vidjeli. Žive milijoni ljudi, mi ih ne vidimo, a oni opet žive. 
Zar ne da smo smiješni kad ovako govorimo. 

9. Po plodovima 

Vjera nije mrtva. Ona živi, ona napreduje, ona se bori, 
•ona se nada. Njezina su mora, brda i doline. 

Vjera je majka najboljih duša. Ona rađa djevice, pokor¬ 
nike, mučenike, apostole, ispovijednike, naučitelje. Njezina je 
Evropa, Amerika, Azija, Australija, Afrika. Ona je podigla ško¬ 
le, zavode, samostane, bolnice, sveučilišta. Po djelima je po¬ 
znajete. 


10. Mrtvi 

Sami su, mučaljivi su, besplodni. 

Zar mi ne vjerujemo da smo djeca žive vjere? Ako vje¬ 
rujemo da smo živi, pokažimo što smo, što možemo i što hoće¬ 
mo! Šutjeti ne smijemo. Sami nijesmo, udružimo se i zatražimo 
svoja prava: vjeru u javnim i privatnom životu. Katolici svega 
svijeta ujedinimo se! 

11. Protiv Crkve 

Živi već 20 vijekova. Propovijeda, radi, bori se, pobjeđuje, 
trpi, nada se. Dostojanstveno i mirno ide od sjevera do juga; 
od istoka do zapada. 

Ona ne zna za bajonete, ne zna za .opove i tankove, ne zna 
ni za koncentracione logore, ne zna za sva nasilja i nepravde, 
kojima se služe današnji režimi da prošire i učvrste svoju dik¬ 
tatorsku vlast i tiraniju. Njezino je oružje: Vječna Istina. Zato 
je opako mrze, zato je i progone, ali uzaludno, jer vrata je pakla 
ne će nadvladati. H a r i s . 

Naši dopisi 

OMIŠALJ 

U prošloj god. 1938. navršila se je 10 godišnjica utemeljenja trećega reda 
u Omišlju gradu. Trećoredski odbor sa svojim upraviteljem O. Pavlom Dodić od¬ 
lučio je, da se ovaj god iako malen istakne, i bilo i skromno proslavi. Preč. de¬ 
kan g. G. Fugošić rado se je saglasio s ovim prellogom, te je i svojim savje¬ 
tom mnogo pomagao. 

Na uspomenu ove 10 godišnjice, obavljene su od 15 — 18/X11. trodnevne 
duhovne vježbe. Vodio ih je O. Dane Zec. Zadovoljstvo očitovano je željom, da 
bi se duhovne vježbe ponavljale po mogućnosti i svake godine. 



O. Krk — Grad Omišalj 

Vanjska proslava, bila je zbog nepredviđenih razloga prenesena za 8/L 
1939. U naveČerje proslave dođoše iz Košljuna franjevci, O. Timotej Jerković, O. 
P. Dodić i O. D. Zec, da sudjeluju ispovjedanjem i propovjedanjem. Doći same 
proslave govorio je O. P. Dodić zanosno i poletno o savremenosti trećega reda 
Zatim je pred izloženim Svetotajstvom obavljena pobožnost na čast 5 rana sv. 
Franje, dok su u prezbiteru pred moćima i lovorom ovjenčanom slikom svečevom 
gorjele dvije voštanice. Nakon blagoslova, pjevao je zbor pjevačica himnu sv. Fra¬ 
nji pod ravnanjem g. Mile Kišler i orguljaša Tome Lesica. 

Sam dan proslave 8/1. protekao je u velikom oduševljenju. Na ranoj misi/ 

govorio je živo i vatreno o presv. Euharistiji O. Dodić i razbuktio plamen vjere 
i ljubavi u dušama svih vjernika. Sa dužnim poštovanjem pristupalo je mnoštvo 
k stolu nebeske gozbe i primalo božansko Djetešce u jaslice svoga srca. Ćas pri¬ 
česti bio je praćen euharistijskim pjesmama pjevačkog zbora, što je na pričesni- 
ke osobito ugodno djelovalo. 

U 10 sati krenula je od župnoga stana u crkvu trećoredska zadruga pra- 
ćema djevojačkim društvom, križarima i križ. glazbom, da slušaju svečanu sv. 
misu. Preko mise, koju je uz veliku podvorbu pjevao O. T. Jerković, propovjedao 
je O. D. Zec i prikazao sv. Franju kao božjeg viteza i preteču današnjih organi¬ 
zacija. Poslije podne odvijala se je velika procesija, u kojoj je O. T. Jerković 
»•sio svečeve moći. Pod barjacima molilo se i uz glazbu pjevalo u čast sv. 
Franji. Trećoredice dizale su ponosno svoju zastavu, dok "su u zadnjim redovima 
j«š ponosnije nosile odbornice sliku svečevu. Vrativši se u crkvu, rekao je O. D. 
Zec pred zbijenim mnoštvom nekoliko vatrenih riječi, a zatim je pod lukovima 
hrama zaorila Bogu zahvalna pjesma. Zatvorivši Presveti Sakramenat, slijedio je 
j»*mcn za pokojne članove, o kojima je sažeto i dirljivo govorio O. Dodić. Ko- 



Predstavljačice igrokaza sv. Elizabeta. 

načno je kita od 12 mladih majki opkolila veliki oltar, da primi na sebe odjeću 
Treć. reda. Ljubljenjem svečevih moći, završena bi crkvena slava. 

Sa sedmom urom uveče, započela je u općinskoj dvorani predstava sv. E-. 
lizabete. Pred sam igrokaz imao je mjesto bolesnoga g. župnika pozdravnu riječ 
O. Zec, i ujedno pročitao brzojave treć. zadruga iz Vrbnika, Risike, Krasa, Baške 
i Baške Drage, dok je Aleksandrovo bilo zastupano sa nekoliko članova. Nakon 
što je ispjevana himna sv. Franji, a trećoredac g. Nikola Kraljić dao izvješće o 
treć. radu kroz 10 god., izvodili su križari predstavu, koja je ostavila na svih vrlo 
jaki i dirljivi dojam. Na koncu je O. D. Zec zahvalio u ime treć. reda predstav- 
Ijačima, križarskoj glazbi, djevojačkom društvu kao i pojedincima, koji su radom 
i savjetom sudjelovali u ovoj treć. proslavi, a napose vel. kapelanu g. I. Vitezić, 
koji je tako divno uvježbao prestavljače. Naš pak dični trećoredac i obljubljeni 

mješćanin i zlatomisnik pop M. Grego, očitovao je svoje posebno zadovoljstvo, 
učestvujući svim priredbama, što je bilo svima vrlo milo. 

Treći Red preko našega glasnika, ponovno toplo zahvaljuje svima na su¬ 
radnji i učešću, a trud i ljubav neka im plati dobri Bog. 

Budi u kratko rečeno i ovo: uz glavaricu g. Katu ud. Žuvić, koja je neu¬ 
morno nadzirala i radila, natjecale su se i sve članice velikom ljubavlju da prosla¬ 
va uspije što odličnije. I doista bilo im na diku. Uspjeh bio je divan, a sv. Franj# 
koga su proslavile, raspalio u njima još veću ljubav za vlastiti duhovni napredak 
i širenje kraljevstva Božjega preko trećega reda. Očevidac 

SPLIT—POLJUD 

Ove korizme određeni su za propovijednike ili kroz cijelu ili samo kroz 
drugu polovicu Korizme — kako je već gdje običaj — slijedeći redovnici Provin¬ 
cije sv. Jeronima: O. Toma Tomašić — Sušak; O. Pavao Dodić — Krk; O. Dane 
Zec — Starigrad na Hvaru; O. Ante Matijević — Cavtat i Jelsa; O. Vlaho Mar- 
garetić — Pučišće; O. Stjepan Žorić — Komiža; O. Ljudevit Šonje — Vis; O. 
Stjepan Rade — Korčula, i O. Marijan Blažić — Dubrovnik i Velaluka. 

Dok će naši propovjednici propovijedati i navještati riječ Božju, dotle i 
Vi čitatelji Euharistijskog Glasnika, molite Euharistijskog Isusa, da blagoslovi nji¬ 
hov rad sebi na slavu a bližnjemu na dobro! 

Za naše bolesnike 

Pođimo koji put, mi zdravi, do naših bolesnika I mi smo 
jednom bili ili ćemo biti bolesni. O, kako je bolesniku ugodno 
kad vidi kako ga neko razumije, shvaća, tješi, pohađa... pa 
makar mu ne može smanjiti boli. Recimo našim bolesnicima ut- 
ješljivu riječ sv. Pavla: da je Bog onaj »Koji nas tješi u svakoj 
našoj tjeskobi, da i sami uzmognemo utješiti one koji su u sva¬ 
koj nevolji, pobudom kojom je i nas Bog osokolio« (II Kor. 1, 

4. ). Od nas zdravih, samo onaj koji je bio bolestan može da se 
stavi donekle u kože jadnih bolesnika. Bolesnik se ne može ve¬ 
seliti životu, ne raduje ga toplina sunca, ni sjaj proljetne priro¬ 
de: ni more, ni bregovi, ni šume, ni polja, ni trava, ni cvijeće, ni 
sela, ni gradovi. Sve mu je zastrto nekom sivom bojom. 

Ali za to Bog govori bolesnikovoj duši. Kad smo bolesni is¬ 
kušavamo prolaznost svijeta i zdravlja, svijesni smo da ćemo 
jednom umrijeti. I blago onome koji je bio bolestan, pa je poslu¬ 
šao glas Božji. Sveti Franjo Asiški je poslije bolesti postao svetac. 

Dragi naši bolesnici, utješite se, trpite predano u volju 

Božju! 

MILODARI 

Darovaše Euharistijskom Glasniku: Galić i Pitarević Din 4, Vrančić I. Din 

5, Kalogjera D. Pero, Opat Din 5, Sremac I. Din 10, Špiranec D. Din 5, Mašina 
M. Din 10, Provincijal Franjevaca Split, Din 15, Botta dr. B. Din 5, Dlouhy M. 
Din 10, Vasić Z. Din 10,Olujić R. Din 15, Kotlarić K. Din 5, Bereska E. Din 5, 
Dragošević D. A. Din 5. 






Nema danas porodice bez kućne masti 
VEMA. VEMA kućna mast upotrebljava 
se kod lišajeva, uboda, ogrebotina, prova¬ 
ljenih čirova, prišteva, opeklina, vodena¬ 
stih mjehurića, kod rana bilo na kojem 
mjestu tijela. Majke i Vi namažite neja¬ 
koj djeci mjesta upaljena od mokraće ku¬ 
ćnom rrrašću VEMA. Znakovi upaljenja 
nestaju preko noći. 1 kutija VEMA masti 
Din 12. — Poštom šalje Laboratorij AL- 
Ga, Sušak. — 5 kutija VEMA Din 60. — 


Rimsko-franjevački kalendar 
OŽUJAK 1939 GODINE 


1 S Albin b. (kvatre) f 

2 Č Lucij b. m. t 

3 P Kunigunda dj. Čud. Ž. P. G. 

N. K. f 

4 S Kazimir 

5 N Pačista, Hadrijan 

6 P Perpetua i Felicita m; Koleta 

dj. 2 R. t 

7 U Toma Akv. f 

8 S Ivan od Boga t 

9 Č Franciska, Katarina Bon. 2 R. f 

10 40 mučenika 

11 S Sofonij b. t 

12 N Bezimena 

13 P Eufrazija dj. 

14 U Matilda t 

15 S Longin 


16 Č Heribert b. t 

17 P Gertruda 

18 S Ćiril Jer., Sv. Spasoje 1 R. 

19 N Sredoposna, Sv. Josip 

20 P Niketa 

21 U Benedikt 

22 S Oktavijan, Sv. Benvenut b. 1 R. 

23 Č Oton b. 

24 P Gabriel 

25 S Blagovijest 

26 N Gluha 

27 P Ivan Dam. 

28 U Ivan Kapistran 1 R. 

29 S Eustazij m. 

30 Ć Kvirin, Sv. Petar Reg. 1 R. 

31 P 7 Žal. BDM. 


Potpuni oprost 

Trećoredci: na 3. 5, 6, 9, 18, 19, 22, 25, 28, 30 osim toga 1) na dan mje¬ 

sečne skupštine, 2) u jedan dan po volji u mjesecu, 3) svaki prvi četvrtak, petak 
i subotu u mjesecu, 4) svaki utorak, 5) kad izmole franjevačku krunicu. 

Općenito odrešenje imaju na 3, 19, 25. 

Članovi »Pravih ljubitelja Isusovih« svaki prvi petak u mjesecu, kad iza 
sv. Pričesti izgovore »Isuse moj, do smrti hoću da budem tvoj(a) pravi(a) ljubi¬ 
teljica), 2) na času smrti ako barem skrušeno zazovu sveta Imena Isuse i Marijo! 

Članovi svagdanjeg klanjanja: na 19, 25 ožujka, osim toga na dan pokro¬ 
vitelja župne crkve, 2) na dan pokrovitelja biskupije. 

Članovi Malih podvornika: svaki put kad se ispovijede i pričeste te po- 
nakani sv. Oca Pape izmole po 5 Očenaša, 5 Zdravo Marijo, i 1 Slava Ocu, 2) 
syaki put kad mole pred izloženim presvetim Sakramentom, 3) na dan mjesečne 
društvene pobožnosti. 











lik g&.-p /j, 

***** 


Roditeljima 

Kojima je stalo do sreće i zadovoljstva u kući, čim 
opaze na kojem članu porodice: Blijedost lica, po¬ 
manjkanje volje za jelom, nervoznost, čestu 
glavobolju, besanicu, laku razdražljivost, 
umornost, moraju znati da su to znaci 

Malokrvnosti 

a zapriječiti će mnoga teža oboljenja, ako odmah po¬ 
duzmu jačanje krvi, ljekovitim željeznim preparatima 
od kojih je najpoznatiji, isproban od hiljade liječnika 
ijprivatnika najvećim uspjesima, a to je: 



Za jačanje krvi 
Živaca i apetita 


Liječnici tvrde da je za oporavak djece dovoljno 3 male, 
a za odrasle 3 velike kašike na dan; kroz 6 do 8 tje¬ 
dana. »Energin« pojačava krv-apetit i cijelo tijelo. 
Dobrog je ukusa. Piju ga rado djeca i odrasli. 


Boca sadržaje pola litre 


Dr. Nikola Dobrečić Arcibiskup Barski, Primas Srpski - Bar 

Molim Vas da mi izvolite poslati za moju upotrebu jer ovdje vlada malarija, a vaši lekovi 
vrlo dobro djeluju: 6 velikih boca »Energin« za jačanje krvi-živaca i apetita 
Ovaj sam lijek uzimao do sada i mogu reći da mije vrlo dobro činio. Također Vas molim 
da mi ujedno sa tom pošiljkom ili zasebno pošaljete mome Nadbiskupskom sirotištu Bar 
Crna Gora nekoliko boca »Energin« za jačanje krvi-živaca i apetita i nekoliko boca „Alga". 
Toplo pozdravljam G. direktora kojeg sam tamo upoznao i šaljem Vašoj dobrotvornoj firmi 
moj blagoslov 

Vaš odani Nikola Arcibiskup 

Velecijenjeni Gospodine. 

Od nazad deset mjeseci na veliko upotrebljavani vaš željezoviti kina preparat „Energin" 
kod svih pojava malokrvnosti sa odličnim rezultatima. Konstatovao sam brzih rezultata u 
popravljanju apetita i istovremeno povratku i povišenu težinu tijela vanredno djelovanje ima 
ovaj preparat kod malokrvnosti-za malariju i poslije infekcioznih bolesti. Svakome mogu 
preporučiti upotrebu ovog izvanrednog preparata 

Poštovanjem Dr. Manojlo Stais Liječnik 

Vrlo poštovanom Laboratoriju ,,ALGA“ Sušak 

Izjavljujem da sam vašim dobrim lijekom „Energin" za jačanje krvi-živaca i apetita kojeg je 
upotrebljavao moj sin, podpuno zadovoljan. Jer kako ćete razabrati izgleda nakon uporabe 
od 6 velikih boca zdrav i jak. Oporavak se najprije pokazao u dobrom apetitu, zdravom 
izgledu u licu, i na težini tijela, koja stalno raste. Vaš „Energin" hvale ovdje mnogi jer su 
uspjesi brzi i sigurni. Preporučam ga svuda uvjeren o sjajnim uspjesima gdjekod je potrebno 
jačanje tijela i krvi. Zahvalni Juraj Dobrotnić 

„ENERGIN" se dobiva u sviin apotekama u originalnim bocama od pola litre Din. 38 
Gdje nema naručite na adresu Laboratorij „ALGA" Suš&k 
3 boce „Energin" Din. IIO - 6 boce „Energin" Din. 220 - i 1 boca na dar. Reg. S.br.4787|32 
Pakovanje Energina željezovitog kina preparata u bocama po 1|4 litre odobreno je za 
članove bolesničkih blagajna (Riješenjem Ministarstva S. P. I. N. Z. Br. 27905|34.) 
Članovi bolesničkih blagajna dobivaju Energin po 1|4 litre na društvenim recepti¬ 
ma u apotekama BESPLATNOl 
















Buhačev prašak »HAMAD« 

u trouglatim kutijama, sa crvenom etiketom, uništava svu kućnu 
gamad i biljne insekte. USPJEH ZAJAMČEN ! 

Protiv komaraca upotrebljavajte 

H A M A D-P R A š A K i H A ili A D - T O X 
Uzorke šalje besplatno: 

Tvornica W HAMA1»<« d. s o. j. 

TROGIR (Dalmacija) 


i fiOSPODRlSKH STEDI0IIC1 II SPLITU 

% SREDIŠNJICA SPLIT 


Podružnice Dubrovnik i Makarska 
Najveći dalm. novčani zavod na zadruž. temelju 

Prima uloške na štednju, ukamaćuje ih najpovo¬ 
ljnije, te iste u svako doba isplaćuje u cijelosti. 
Otvara tekuće račune.- Daje kratkoročne zajmove. 
Lombardira sve državne papire. - Kupuje i pro¬ 
daje vrijednosne papire, devize i valute uz dnev¬ 
ne tečajeve.- Obavlja najkulantnije sve bankovne 
poslove. - Odlične izravne veze u zemlji i ino¬ 
zemstvu. 

Tiskara »Kačić« — Odgovorni urednik: O. VI. dr. Bilobrk 





